Europolin hallintoneuvoston säädös, annettu 15 päivänä lokakuuta 1998, Europolin ulkosuhteista Euroopan unioniin liittyviin elimiin koskevista säännöistä



Virallinen lehti nro C 026 , 30/01/1999 s. 0089 - 0090



EUROPOLIN HALLINTONEUVOSTON SÄÄDÖS, annettu 15 päivänä lokakuuta 1998, Europolin ulkosuhteista Euroopan unioniin liittyviin elimiin koskevista säännöistä (1999/C 26/10) HALLINTONEUVOSTO, joka ottaa huomioon Euroopan unionista tehdyn sopimuksen K.3 artiklan perusteella Euroopan poliisiviraston perustamisesta tehdyn yleissopimuksen (Europol-yleissopimus) (1) ja erityisesti sen 42 artiklan 1 kohdan, sekä katsoo, että neuvoston on yksimielisesti annettava Europolin ulkosuhteista Euroopan unioniin liittyviin elimiin koskevat säännöt, ON ANTANUT SEURAAVAT SÄÄNNÖT: 1 artikla Määritelmät Näissä säännöissä tarkoitetaan a) "Euroopan unioniin liittyvillä elimillä" Europol-yleissopimuksen 10 artiklan 4 kohdan 1-3 alakohdassa tarkoitettuja elimiä; b) "sopimuksella" Europol-yleissopimuksen 2 artiklassa tarkoitettujen tavoitteiden saavuttamiseksi tehtyä sopimusta. 2 artikla Sopimukset 1. Europol voi tehdä sopimuksia Euroopan unioniin liittyvien elinten kanssa. 2. Hallintoneuvostolla on oikeus määritellä ne Euroopan unioniin liittyvät elimet, joiden kanssa sopimuksista on neuvoteltava. 3. Europolin johtaja aloittaa hallintoneuvoston valtuutuksen saatuaan tällaista sopimusta koskevat neuvottelut. Sopimus voidaan tehdä vasta hallintoneuvoston hyväksyttyä sen. 3 artikla Yhteyshenkilöt Europolin yhteyshenkilöiden lähettämiseksi Euroopan unioniin liittyviin elimiin ja Euroopan unioniin liittyvien elinten yhteyshenkilöiden lähettämiseksi Europoliin on tehtävä sopimus. Sopimuksessa määrätään lähettämisen edellytyksistä ja yhteyshenkilöiden tehtävistä. 4 artikla Korkean tason virkamiesten vastaanotto Europolin johtaja antaa hallintoneuvostolle säännöllisesti tietoja Euroopan unioniin liittyvien elinten korkean tason virkamiesten Europoliin tekemistä vierailuista. 5 artikla Säännölliset tapaamiset 1. Europolin johtaja voi hallintoneuvoston suostumuksen saatuaan aloittaa säännölliset tapaamiset Euroopan unioniin liittyvien elinten kanssa. 2. Jos säännöllisistä tapaamisista määrätään sopimuksessa, hallintoneuvoston erillistä suostumusta ei tarvita. 6 artikla Hallintoneuvostolle tiedottaminen Europolin johtaja antaa hallintoneuvostolle säännöllisesti tietoja Europolin ulkosuhteista Euroopan unioniin liittyviin elimiin. 7 artikla Tietojenvaihto 1. Näillä säännöillä ei rajoiteta Europolin toimesta tapahtuvaa henkilötietojen välittämistä Europolilta kolmansille valtioille ja ulkopuolisille elimille koskevien sääntöjen, Europolin tietojen salassapitosuojaa koskevien sääntöjen eikä Europolin toimesta tapahtuvaa tietojen vastaanottoa kolmansilta osapuolilta koskevien sääntöjen soveltamista. 2. a) Europol voi Europol-yleissopimuksen 2 artiklassa tarkoitettujen tavoitteiden toteuttamiseksi välittää muita kuin henkilötietoja, jotka on luokiteltu Europolin tietojen salassapitosuojaa koskevien sääntöjen 8 artiklan 1 kohdassa tarkoitetulle perusturvallisuustasolle, - jos tästä on tehty sopimus tämän säädöksen 2 artiklassa määrätyin edellytyksin, ja - erityistietojen osalta silloin, jos Europolin johtaja katsoo, että Euroopan unioniin liittyvä elin takaa kyseisten tietojen suojan. b) Europolin turvallisuustasoille 1, 2 tai 3 luokiteltujen muiden kuin henkilötietojen välittämiseen vaaditaan sopimus. Sopimuksessa on otettava huomioon Europolin tietojen salassapitosuojaa koskevat säännökset. 8 artikla Voimaantulo Nämä säännöt tulevat voimaan 1 päivänä tammikuuta 1999. Tehty Haagissa 15 päivänä lokakuuta 1998. Hallintoneuvoston puolesta K. RUSO Puheenjohtaja (1) EYVL C 316, 27.11.1995, s. 1.